b'\n_START_ARTICLE_\nJoma\n_START_PARAGRAPH_\nJoma (aramejsko \xd7\x99\xd7\x95\xd7\x9e\xd7\x90, Dan) je peta razprava drugega dela Mi\xc5\xa1ne in Talmuda z naslovom Seder Moed (Red praznikov). Razprava se ukvarja predvsem s predpisi in obredi na najve\xc4\x8dji judovski praznik Jom Kipur - Spravni dan, na katerega se Judje spokorijo in odkupijo za grehe iz preteklega leta.   Razprava ima osem poglavij in gemare (razlage) iz Jeruzalemskega in Babilonskega Talmuda.\n_START_SECTION_\nPriprave velikega sve\xc4\x8denika pred Jom Kipurjem\n_START_PARAGRAPH_\nPriprave se za\xc4\x8dnejo sedem dni pred praznikom. Veliki duhovnik (Kohen Gadol) se lo\xc4\x8di od svoje \xc5\xbeene in preseli v sobo v Drugem jeruzalemskem templju (Bet HaMikda\xc5\xa1), po\xc5\xa1kropljeno (o\xc4\x8di\xc5\xa1\xc4\x8deno) z vodo rde\xc4\x8de telice, kjer preu\xc4\x8duje zakone, povezane jomkipurskimi obredi.\n_START_SECTION_\nBogoslu\xc5\xbeje na prazni\xc4\x8dni dan\n_START_PARAGRAPH_\nJoma od drugega do sedmega poglavja obravnava predvsem vrstni red prazni\xc4\x8dnih obredov in daritev. V nekaterih izdajah obravnava tudi \xc5\xberebanje obredov, ki jih bo opravil kateri duhovnik (kohanim). V nadaljevanju obravnava zakone, povezane z \xc5\xbertvovanjem koze in samim potekom \xc5\xbertvovanja, ki ga opravita veliki duhovnik v Najsvetej\xc5\xa1em (Kode\xc5\xa1 Kedo\xc5\xa1im).'